《古意一首柬范雍亭刺史王四篁二尹》
清代·蒋敦复

消息无因问短琴，天风环佩托知音。谁怜骏马黄金骨，难悔姮娥碧海心。

日暮孤兰愁道远，天寒倦羽入林深。窗前一夜听檐铎，江上还为处女吟。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。